jkorsvik/nowiki_second_scrape_merged huggingface dataset:
Tjumen

Tjumen (russisk: Тюме́нь) er en by i Russland, og administrativt senter for Tjumen oblast. Byen ligger ved elva Tura, på det vestsibirske lavland, rundt 2 000 km øst for Moskva. Innbyggertall: 510 719 (2002), 476 869 (1989).


== Historie ==
Tjumen var den første russiske byen i Sibir, grunnlagt i 1586 av Fjodor I av Russland på stedet hvor tatarbyen Tsjimgi-Tura lå. Tjumenområdet av Sibirkhanatet ble annektert til Russland av kosakken Jermak Timofejevitsj i 1585, og året etter ble byen Tjumen grunnlagt som et russisk fort. Til å begynne med utgjorde streltsere og kosakker brorparten av befolkningen i Tjumen.
På 1600- og 1700-tallet ble Tjumen et viktig handelsenter, og en viktig by for produksjon av lærvarer og håndverk. I 1763 bodde rundt 7 000 mennesker i Tjumen. I 1836 ble Sibirs første dampbåt bygget i Tjumen, og i 1885 ble byen knyttet til den transsibirske jernbanen.
Under den russiske borgerkrigen ble Tjumen først kontrollert av admiral Aleksander Koltsjak og hans sibirske hvite armé, men i januar 1918 ble byen tatt av Den røde armé.
På 1930-tallet ble Tjumen en av Sovjetunionens store sibirske industribyer. Blant produktene som ble laget i byen var dampbåter, frakteskip, møbler, pelsverk og lærbekledning.
Under andre verdenskrig ble Lenins balsamerte kropp flyttet fra Moskva til et skjult gravkammer i det som nå er Tjumens jordbruksinstitutt. Mange fabrikker ble også flyttet fra den europeiske delen av Sovjetunionen til Tjumen. Mange slags militærutstyr ble produsert i byen. 14. august 1944 ble byen hovedstad i det vidstrakte Tjumen oblast. 
I 1948 ble det oppdaget olje i Tjumenområdet, og på 1960- og 1970-tallet ble oljeindustrien en sentral del av byens økonomi.


== Økonomi og næringsliv ==
Tjumen er i dag et viktig senter for olje og gassindustrien i Russland. Levestandarden til Tjumens innbyggere er med unntak av Moskva den høyeste i landet. Selskaper som Gazprom, LUKoil og Yukos har basert store deler av sine aktiviteter i Tjumen.
Ellers er de viktigste industriene skips- og maskinbygging, i tillegg til produksjon av kjøttprodukter og kjemisk industri. Tjumen ligger ved hovedstrekningen på den transsibirske jernbanen, og har en elvehavn og en internasjonal lufthavn, hvor flyselskapet UTair har sitt hovedkvarter.


== Geografi og klima ==
Bysenteret består av en kombinasjon av nyere bygninger og sjarmerende gamle tømmerhus. Lengre ut består byen av en blanding av slitte boligblokker fra sovjettiden, nyere høyhus og gamle tømmerbygninger.
Tjumen har kontinentalt klima, med varme somre og kalde vintre. Om vinteren bygger lokalbefolkningen flere isparker med skulpturer av snø og is og lekeområder for barna.


== Vennskapsbyer ==
 Daqing, Kina (1993)
 Celle, Tyskland (1994)
 Houston, USA (1995)


== Kjente personer fra Tjumen ==
Irving Berlin, amerikansk komponist av russisk herkomst.
Galina Kukleva, skiskytter og olympisk mester.
Albina Akhatova, skiskytter.


== Eksterne lenker ==
(ru) Offisielt nettsted 
(en) Tyumen – kategori av bilder, video eller lyd på Commons 
Informasjonsportal for Tjumen
Isjim (by)

Denne artikkelen er om byen. For elva med samme navn se Isjim (elv).Isjim (russisk: Иши́м) er en by i Tjumen oblast i Russland. Den ligger ved elva Isjim, rundt 270 km sørøst for Tjumen. Innbyggertall: 67 757 (folketelling 2002).
Isjim er det østlige endepunktet for Europavei 22.


== Kjente personer fra Isjim ==
Pjotr Jersjov – russisk forfatter.
Nikolaj Anikin – langrennsløper og olympisk mester.


== Eksterne lenker ==
(ru) Offisielt nettsted 
(en) Ishim – kategori av bilder, video eller lyd på Commons 
isjim.info Arkivert 6. mai 2008 hos Wayback Machine. (russisk)
Terror bak rattet

Terror bak rattet (originaltittel: Duel) er en amerikansk thriller fra 1971 produsert for fjernsynsselskapet ABC og regissert av Steven Spielberg. Filmen handler om en bilfører som blir forfulgt av en mystisk lastebil på en øde veistrekning. Bilfører blir overbevist om at han lastebilføreren ønsker livet av ham. Hovedrollen spilles av Dennis Weaver. Manuset er basert på en novelle skrevet av Richard Matheson. Han skrev også manus.
Terror bak rattet er den første TV-filmen som Spielberg regisserte, og regnes også av enkelte som hans første spillefilm på grunn av at den ble satt opp på kino flere steder utenfor USA (blant annet i Norge).


== Handling ==
David Mann er en middelaldrene mann på langtur gjennom et øde strøk i California. Underveis oppdager han at han blir forfulgt av en lastebil han nylig passerte. Etterhvert blir han overbevist om at lastebilsjåføren har fiendtlige hensikter og det hele utvikler seg til en slags katt og mus lek. Han forsøker å unnslippe sin usynlige fiende, men blir innhentet gang på gang. Etterhvert skjønner han at hans eget liv står på spill.


== Om filmen ==
Terror bak rattet ble innspilt på 13 dager og på ett sted.
Verken lastebilsjåførens utseende eller motiv blir avslørt i filmen.
Manuset er basert på en novelle skrevet av Richard Matheson. Denne novellen ble publisert i Playboy i 1971 og tok utgangspunkt i en lignende hendelse som han selv hadde blitt utsatt for i 1963, samme dag som John F. Kennedy ble myrdet.


=== Oppmerksomhet ===
Terror bak rattet er en av få TV-filmer som har blitt husket i ettertiden. Filmen var en av de første produksjonene til Spielberg hvor hans talent ble lagt merke til. Like etter fulgte TV-filmene Something Evil (1972) og Savage (1973).
Filmen ble godt mottatt av anmelderne og har fått 88 % på Rotten Tomatoes.Den ble tildelt hovedprisen ved Avoriaz Fantastic Film Festival. Den ble også tildelt en Emmy i klassen beste lydklipp.


== I rollene ==


== Referanser ==


== Eksterne lenker ==
(en) Terror bak rattet på Internet Movie Database 
(no) Terror bak rattet hos Filmfront 
(no) Terror bak rattet på NRK TV 
(sv) Terror bak rattet i Svensk Filmdatabas 
(da) Terror bak rattet i Danmark Nationale Filminstitut 
(fr) Terror bak rattet på Allociné 
(nl) Terror bak rattet på MovieMeter 
(en) Terror bak rattet på AllMovie 
(en) Terror bak rattet på Turner Classic Movies 
(en) Terror bak rattet på Rotten Tomatoes
Kongens utsikt

Kongens utsikt er et utfartssted i Hole kommune på Ringerike.
Det ligger vest for Kleivstua på et fjellplatå ca. 400 meter over Tyrifjorden/Steinsfjorden. Stedet er kjent for sin utsikt over store deler av Hole og Ringerike. Det har fått sitt navn etter kong Karl Johan som besøkte stedet i 1832.
Plattformen her ble bygd i tre noen år etter, men ble revet og bygd opp igjen i stein – med rekkverk og benker – i 1880.


== P. Chr. Asbjørnsens beskrivelse ==

I billedverket Norge fremstillet i Tegninger, utgitt av Christian Tønsberg i 1848, beskriver Peter Christen Asbjørnsen Krokkleiva og utsikten derfra slik:

«Udsigten fra Krogkleven er europaberömt. Man finder den beskreven i alle Reiser ligefra Wargas Bedmars og Leopold von Buch's til Biltons og Mügges. [...]
Krogkleven ligger tre norske Miil fra Christiania; Veien derop er rig paa afvexlende Vuer og pittoreske Situationer indtil man kommer op paa Krogskoven.  [...] Kleven er en Spalte mellem höie, lodrette Porfyrklipper i den Styrtning af Krogskovens Bjergmasse, der omgiver Steensfjorden. [...] Men denne Skov og de steile Klipper dannede en kolossal Ramme, der lod det solbestraalede Tryllerige, som dybt nede udbreder sig lig en fremmed Verden, udfolde sig og fremtræde i al sin Glands og Herlighed. Denne dybe Indfatning, som giver Udsigten fra Kleven dens Relief, mangler aldeles de tyende Punkter, der i Almindelighed ere Maalet for Turisternes Besög. Den ene af disse er tæt ved Klevstuen mod Öst og kaldes, efter et Besög af H. M. Enkedronningen, „Dronningudsigten”. Den anden kaldes, fordi den ogsaa skulde have et Navn, „Kongeudsigten”, og ligger et Par tusinde Skridt i Vest for Klevstuen. Fra dette Sted er Udsigten overordentlig vidtstrakt. Man nærmer sig den ad en Sti igjennem Skoven, og staaer, naar man kommer ud mellem Granerne, pludselig paa Stupet af Aasen, 1400 Fod over Vandfladen. I svindlende Dyb udbreder sig et uendeligt Panorama: De trende Fjordes blinkende Speilflader funkle i Forgrunden og beskylle det udtungede, bugtede Lands lov krandsede Odder og flöielsgrönne Marker. Hist over Fladen ligger Gaarde ved Gaarde, store, velbyggede, omgivne af Enge, Hauger og gyldne Ågre, og midt iblandt dem staaer den hvide Kirke med Taarn og Spiir. Mörke Skovsletter og granklædte Höider danne Skyggerne i Landskabet. Omkring det taarner sig Aaser over Aaser, Bjerge over Bjerge; de hæve sig höiere og höiere i mörkeblaae, violette og blaalige Luftslör med sölvskimrende Border af Sne og lis, indtil de synes at flyde sammen med Horizonten Fjernt mod det yderste Vest hæver sig en kuppelformig Skikkelse. [...] Man stirrer og stirrer. Formen forandrer sig ei, Sollyset falder stærkere paa, Luftslöret viger, man öiner: Snestriber fra Toppen til Foden. Det er Gausta, der vinker Vandreren, som her gribes af en uendelig Længsel efter dette blaae Fjerne.»


== Se også ==
Dronningens utsikt (Hole)
Kronprinsens utsikt


== Referanser ==
Liste over ordførere i Tynset

Liste over ordførere i Tynset kommune i Innlandet fra formannskapslovene ble innført i 1837.


== Kilder ==
Tynset Bygdebok, Bind IV, Bjarne Grandum, Elverum Trykk 1988, ISBN 82-991751-0-0
Dubland

Dubland (1886: Dobland) er et gards-, steds- og familienavn som stammer fra Varhaug i Hå kommune i Rogaland. Gården Dubland hadde materikkelnummer, gnr 42 bnr 15-24, og et areal ca. 56 da.  
Garden ble utskilt fra garden Sør-Varhaug og fikk eget bruksnummer på 1850-tallet av Ole Olsen Bratland (f. 5. november 1825) som bureiste på Dubland og gav garden navn. Ola tok også navnet Dubland som etternavn og er dermed første person i historien med dette etternavnet. 
Ola overlot garden til sin sønn Ommund (f. 12. mai 1863) som igjen overlot den til sin sønn Jon (f. 26. oktober 1902). 
Jon var siste bruker og garden ble solgt til kommunen i 1967/68 for utbygging av boliger. Dette var den første boligfeltutbyggingen på Varhaug. Mye av stasjonsområdet (sentrumsområdet) ligger på jord som ble videresolgt fra Dubland. Jærbanen ekspropierte også fra garden da banen ble anlagt.
Mørke krefter

Mørke krefter (originaltittel: The Dead Zone) er en amerikansk skrekk-thriller fra 1983 regissert av David Cronenberg. Filmen handler om en ung lærer som blir liggende i koma i fem år etter en bilulykke. Når han våker oppdager han at han er i besittelse av en evne til å forutse dramatiske hendelser i fremtiden. Hovedrollen spilles av Christopher Walken, mens sentrale biroller spilles av Brooke Adams, Herbert Lom, Tom Skerritt og Martin Sheen. Manus er basert på Stephen Kings bok med samme tittel fra 1979.


== Handling ==
Den unge læreren John Smith blir utsatt for en bilulykke og blir liggende i koma i fem år. Da han våkner har kjæresten har forlatt ham og giftet seg med en annen. Mens han fremdeles er under opptrening på sykehuset oppdager han at det har skjedd noe høyst bemerkelsesverdig med ham selv: Når han rører ved et menneske, kan han se dramatiske hendelser som enten rammer vedkommende eller de som står vedkommende nær. Dermed kan han forhindre at fryktelige hendelser skjer. 
Etter en rekke fryktelige hendelser hvor Johns synskhet har vært direkte innblandet, trekker han seg tilbake fra omverdenen og forsøker å leve isolert fra resten av verden. Hans handlekraft settes imidlertid på en ny og mye større prøve da han vikles inn i de ambisiøse planene til en fremadstormende politiker som holder en politisk kampanje der John er bosatt. John tvinges til å ta sitt livs vanskeligste valg.


== Om filmen ==


=== Økonomi og popularitet ===
Den ble moderat suksess på amerikanske kinoer, hvor den innbrakte drøyt 20 millioner dollar. Produksjonskostnadene var på rundt 10 millioner dollar.


=== Anmelderne ===
Den ble godt mottatt av anmelderne og har fått så mye som 90 % på Rotten Tomatoes. Den amerikanske filmanmelderen gav den 3,5 av 4 stjerner, mens Leonard Maltin gav den 3 av 4 stjerner.Aftenposten, Dagsavisen og VG gav den terningkast fire, mens Dagbladet gav den to.


=== Priser ===
Den vant Saturn Award i klassen beste skrekkfilm. Den vant flere mindre filmpriser.


=== Annet ===
Filmen dannet utgangspunktet for TV-serien The Dead Zone, som gikk originalt på USA Network fra 2002 til 2007.


== I rollene ==
(utvalg)

Christopher Walken ....  Johnny Smith
Brooke Adams ....  Sarah Bracknell
Tom Skerritt ....  Sheriff Bannerman
Herbert Lom ....  Dr. Sam Weizak
Anthony Zerbe ....  Roger Stuart
Colleen Dewhurst ....  Henrietta Dodd
Martin Sheen ....  Greg Stillson
Nicholas Campbell ....  Frank Dodd
Sean Sullivan ....  Herb Smith


== Referanser ==


== Eksterne lenker ==
(en) Mørke krefter på Internet Movie Database 
(no) Mørke krefter hos Filmfront 
(sv) Mørke krefter i Svensk Filmdatabas 
(da) Mørke krefter i Danmark Nationale Filminstitut 
(fr) Mørke krefter på Allociné 
(nl) Mørke krefter på MovieMeter 
(en) Mørke krefter på AllMovie 
(en) Mørke krefter på Turner Classic Movies 
(en) Mørke krefter på Rotten Tomatoes 
(en) Mørke krefter på Metacritic
Isjim (elv)

Isjim (russisk: Ишим, kasakhisk: Есил – Esil) er ei elv i Russland og Kasakhstan. Den er en venstre sideelv til Irtysj, og er 2450 km lang, med et tilsigsfelt på 177 000 km².
Elva har sitt utspring i Nijazfjellene på det kasakhiske høyland, hvor den renner mot vest og nordvest, for det meste i en smal dal mellom steinete bredder. Nedenfor Nur-Sultan (tidligere Astana), Kasakhstans hovedstad, vider dalen seg ut, og elva blir bredere og mer forgreinet. Den går vestover i en stor bue, først mot nordvest, senere mot sørvest. Ved byen Derzjavinsk snur Isjim brått mot nord og deretter nordøst, og løper ut på den vestsibirske slette. Den renner over de flate Isjimsteppene i grenseomådene mellom Kasakhstan og Russland, med brede elvesletter med meandere og tallrike kroksjøer. Lenger inn i Russland, nord for byen Isjim, går elva gjennom et myr- og sumplandskap, før den munner ut i Irtysj ved Ust-Isjim. 
Nedbøren i Isjims tilsigsfelt kommer i all hovedsak om vinteren, som snø. Elva fryser til i begynnelsen av november, og blir under isen til april–mai. Vårflommen har sitt maksimum i mai–juni. I elvas nedre løp kan den bli opp til 15 km bred under flomtoppen. Middelvannføringen 215 km fra munningen er 56,3 m³/s, maksimum 686 m³/s. 
Elva er farbar for båter fra Petropavlovsk og 270 km sørover, og fra Vikulovo 100 km nord til munningen. Isjim brukes til vannforsyning og irrigasjon. I elva finnes de mindre reservoarene Vjatsjeslavskoje og Sergejevskoje.


== Største sideelver ==
Koluton
Zjabaj
Akkanburluk


== Byer ved Isjim ==
I Kasakhstan:

Nur-Sultan (tidligere Astana)
Derzjavinsk
Esil
PetropavlovskI Russland:

Isjim


== Eksterne lenker ==
Om flommen i Isjim
Helene Olafsen

Helene Hokholt Olafsen (født 21. februar 1990 i Oslo) er en norsk programleder og tidligere snøbrettkjører. Hun er fra Oppegård og representerte Kolbotn IL. Hun var elev ved Wang Toppidrett i Oslo. I 2007, 16 år gammel, tok hun VM-bronse i snowboardcross.I 2017 kom Helene på andreplass i mesterens mester, finalen var mot Anders Jacobsen.
I 2017 vant Olafsen i den 13. sesongen av Skal vi danse sammen med danseren Jørgen Nilsen. Olafsen og Nilsen er siden forlovet.I januar 2018 ledet Helene Olafsen Idrettsgallaen fra Hamar sammen med Atle Pettersen og ble nominert til publikumsprisen under Gullruten 2018 for programmet. I februar 2018 var hun reporter og ekspert for Eurosport/TVNorge under snowboardsendingene fra vinter-OL i Sør-Korea og ble ansatt i TV 2 fra mars samme år..
I 2018 tok Helene Olafsen og Stian Blipp over Senkveld. De ga seg i 2021 og det ble kjent at Senkveld skulle legges ned etter 20 år på skjermen. Hun var en av deltakerne i TV 2s musikalske talentkonkurranse Norges nye megahit. Sangen «Ludvig Daae», som Olafsen fremførte i første program, inntok topplasseringen på Spotifys norske topp 50-liste etter fire dager. Olafsen endte på 2. plass i konkurransen.
I 2022 ga hun ut ut treningsboka En om dagen - allsidig og variert trening.


== Forfatterskap ==
2022 Treningsbok: En om dagen Stenersens forlag 


== Andre meritter ==
NM-gull i slopestyle 2007
Sølv i junor-VM big air
Førsteplass i et verdenscuprenn i Leysin
2007: Juniorverdensmester
2007: Femteplass i Winter X Games
2007/2008: Nummer ti sammenlagt i verdenscupen i snowboardcross
2007/2008: Nummer fem sammenlagt i verdenscupen i snowboardcross (med 3 570 av i alt 4 160 poeng)
2009: Seniorverdensmester
2009: Sølv i X-Games, snowboardcross
2010: Fjerdeplass i OL, snowboardcross


== TV-opptredener ==
Skal vi danse (med dansepartner Jørgen, 2017) 
Mesternes Mester (2017) 
Senkveld (programleder, 2018‒2021) 
Idrettsgallaen (programleder med Atle Pettersen, 2018) 
På tur med Dag Otto (2018) 
Norges nye megahit (2021)


== Bibliografi ==
Olafsen, Helene (2022). En om dagen - allsidig og variert trening. Norge: Stenersens forlag. ISBN 9788272017490. 


== Referanser ==


== Eksterne lenker ==
(en) Helene Olafsen – kategori av bilder, video eller lyd på Commons 
(en) Helene Olafsen på Internet Movie Database 
(en) Helene Olafsen – Olympics.com 
(en) Helene Olafsen – Olympic.org 
(en) Helene Olafsen – Olympedia 
(en) Helene Olafsen – Sports-Reference (OL-resultater – arkivert) 
(en) Helene Olafsen – FIS (snøbrett) 
(en) Helene Olafsen på MusicBrainz 
(en) Helene Olafsen på Spotify
Jalutorovsk

Jalutorovsk (russisk: Ялуторовск) er en by i Tjumen oblast i Russland. Den ligger ved elva Tobol, rundt 75 km sørøst for Tjumen. Innbyggertall: 36 400 (2005 est.), 36 088 (folketelling 2002).
Jalutorovsk ble grunnlagt i 1659 som bosetningen Jalutorovskij (russisk: Ялуторовский). Byrettigheter ble innvilget i 1782.


== Eksterne lenker ==
(ru) Offisielt nettsted 
(en) Yalutorovsk – kategori av bilder, video eller lyd på Commons
Zavodoukovsk

Zavodoukovsk (russisk: Заводоуко́вск) er en by i Tjumen oblast i Russland. Den ligger ved elva Bolsjoj Uk (en sideelv til Tobol), rundt 100 km sørøst for Tjumen. Innbyggertall: 25 200 (2005 est.), 25 674 (folketelling 2002).
Zavodoukovsk ble grunnlagt i 1729 som landsbyen Ukovskaja (russisk: Уко́вская). I 1787 fikk den nytt navn, Zavodoukovskoje (russisk: Заводоуко́вское). Den fikk innvilget bystatus i 1960.


== Eksterne lenker ==
(ru) Offisielt nettsted 
(en) Zavodoukovsk – kategori av bilder, video eller lyd på Commons
Smaragdskogen

Smaragdskogen (originaltittel: The Emerald Forest) er et britisk eventyr-drama fra 1985 regissert av John Boorman. Filmen handler om en mann som får sin sønn bortført av indianere mens han arbeider på et enormt demningsprosjekt i Amazonas. Etter mange år møter han sin sønn igjen, som nå har blitt en ung kriger hos indianerstammen han ble bortført av. Hovedrollene spilles av Powers Boothe, Charley Boorman og Meg Foster. 
Filmen er basert på en sann historie fra 1972 hvor en peruansk ingeniør i Brasil fikk sin sønn bortført. Han møtte ham igjen mange år senere, da var han blitt høvding for en indianerstamme.
Filmen har et økologisk budskap.


== Handling ==
Amerikaneren Bill Markham er sjefsingeniør for et stort demningsprosjekt rundt Amazonas, ett prosjekt som medfører at store deler av regnskogen blir hugget ned. Bill er i Brasil med kone og to barn, og en dag ute i skogen blir hans sønn, Tommy, bortført av en indianerstamme som mener at det er galt å skulle la ham vokse opp blant et folk som ødelegger regnskogen med sine enorme konstruksjoner. En leteaksjon er nytteløs, men Bill nekter å gi opp jakten på å finne sin sønn. Ti år etter er han fortsatt på leting når han har tid og mulighet. Etter å ha blitt lurt av en kannibalstamme, flykter Bill gjennom skogen med livet som innsats. Her møter han på sin sønn, som nå har blitt en ung kriger hos «Det Usynlige Folket», fiendene til kannibalene. Tommy har mer eller mindre glemt sitt tidligere liv og faren strever med å få sønnen tilbake til sivilisasjonen.


== Om filmen ==
Smaragdskogen ble forholdsvis godt mottatt av anmelderne, noe som gjenspeiles i at den har fått 81 % på Rotten Tomatoes.Aftenpostens Per Haddal beskrev den som en fascinerende ferd.Anmelderen på det norske nettstedet CINERAMA gav den bare terningkast to i 2005.


== I rollene ==
(utvalg)

Powers Boothe ....  Bill Markham
Meg Foster ....  Jean Markham
Charley Boorman ....  Tomme
Yara Vaneau ....  Young Heather
William Rodriguez ....  Young Tommy
Estee Chandler ....  Heather Markham
Dira Paes ....  Kachiri


== Referanser ==


== Eksterne lenker ==
(en) Smaragdskogen på Internet Movie Database 
(no) Smaragdskogen hos Filmfront 
(sv) Smaragdskogen i Svensk Filmdatabas 
(da) Smaragdskogen i Danmark Nationale Filminstitut 
(fr) Smaragdskogen på Allociné 
(nl) Smaragdskogen på MovieMeter 
(en) Smaragdskogen på AllMovie 
(en) Smaragdskogen på Turner Classic Movies 
(en) Smaragdskogen på Rotten Tomatoes 
(en) Smaragdskogen på Box Office Mojo
Nærsøkjen huldrejente

Nærsøkjen huldrejente er et vandresagn som er kjent i Norge og Sverige. Sagnet er spesielt knyttet til skogsområder eller områder med seterdrift. I Reidar Th. Christiansens vandresagnkatalog har dette sagnet nr. ML 5095.Sagnet forteller at ensomme menn, kullbrennere, skogsarbeidere eller noen som har ærend på setra om vinteren, blir oppsøkt av en innpåsliten huldrejente. Mannen oppdager etter hvert at det ikke er ei vanlig jente – han ser kanskje kurompa hennes, og klarer å bli kvitt henne ved å kaste stål over henne, nevne Guds navn, ved å jage henne ut, slå kokende vann over henne eller til og med skyte henne. I enkelte sagn hevner hun seg.
Gamle Ola Helldal låg og brende mile ein gong på Ostebakkje nedanfor Åsebru. Da kom huldra til han i skikkelsen av kona hans. «Men kjære vene, korleis ber det til at du kjem her da?» sa han. «Eg ville berre sjå om deg,» svara ho. Ho låg med han om natta, men da ho reiste seg om morgonen fekk han sjå rompa på henne. Han fortalte sjølv at ho kyssa han om natta au, og med det same sleikte ho han over haka. Der voks det aldri skjegg meir.
Gjenfortalt etter Moltke Moes Folkeminne frå Bøherad. Oslo 1924: Norsk folkeminnelag IX


== Referanser ==
Landsknekt

En landsknekt (på tysk Landsknecht) var en type leiesoldat som kjempet til fots i Europa fra slutten av 1400- til inn på 1600-tallet. Landsknektene hadde ofte tysk opphav. De ble ansett som dyktige krigere, men er ellers kjent for sine spesielle, fargerike klær som påvirket klesmoten på 1500-tallet.


== Historie ==


== Se også ==
Pikenér, fotsoldat utrustet med brystharnisk, hjelm og lang pik
Reisläufer, sveitsiske leiesoldater
Doppelsöldner, leiesoldater som fikk dobbelt betaling mot å gå i front
Sveitsergarden, Pavens livgarde


== Eksterne lenker ==
(en) Landsknechts – kategori av bilder, video eller lyd på Commons 
(en) Landsknecht – galleri av bilder, video eller lyd på Commons